

ՍՈՎՈՐՈՂՆԵՐԻ ՄՈՏ ԱՐԺԵՔԱՅԻՆ ՀԱՄԱԿԱՐԳԻ ՁևԱՎՈՐՈՒՄԸ ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ

Խումբ առաջին

Մկրտչյան Սամվել

Օգտվել եմ Հ . Մ. Միքայելյանի < Մաթեմատիկական կրթության արեքաբանական հիմունքները > գրքի մաս I – ից , <Արժեքներ և արժեքային հարաբերություններ > վերնագրով : ՈՒսումնասիրել եմ տվյալ գրքում ներառված արժեքային համակարգի և դրանց ձևավորումը մաթեմատիկա առարկայի դասավանդման ընթացքում : Աշխատել եմ հասկանալ այդ արժեքային համակարգի ձևավորումը շախմատ առարկայի դասավանդման ընթացքում :

Տվյալ հետազոտության նպատակն է թվարկել և բնութագրել արժեքային համակարգերը որոնք կարող են ձևավորվել շախմատ առարկայի դասավանդման ընթացքում , դրանց ազդեցությունները ուսումնական պրոցեսի և անհատի ձևավորման վրա :

1/ Ինչպիսի արժեքային համակարգ է ձևավորվում աշակերտի մոտ շախմատ առարկայի դասավանդման ընթացքում

2/Տվյալ արժեքային համակարգը ինչ ազդեցություն կարող է ունենալ աշակերտի ուսումնական պրոցեսի վրա :

3/Տվյալ արժեքային համակարգը ինչ ազդեցություն կարող է ունենալ անհատի ձևավորման վրա

Նշենք որ շախամատը ինքը արժեք է , սոցիալական կարգավիճակ որոշող երևույթ է : Երբեմն աշակերտներին բացատրում եմ շախմատի արժեքը , և խնդրում եմ որ ուշադրություն դարձնեն որոշ գովազդների , որտեղ թանկարժեք իր գովազդելու ժամանակ անկյունում թանակարժեք շախմատ է դրված և որով շեշտվում է գովազդվող ապրանքի արժեքը :

<< Ինչ է շախմատը : Դա մարդկային հաղթանակներից մեկն է ինքն իր նկատմամբ … Ոմանց համար շախմատը ձայն է , ուրիշների համար`նկար , իմ համար պոեզիա է ` պայքարի , մտքի և կամքի պոեզիա >> Պ . Ներուդա

<< Ով յուրացրել է շախմատային խաղի կանոնները , ապա ձեռք է բերել գիտության բանալին , որը ձևավորվել է դարեր շարունակ : Այդ գիտությունը հասարակ է , բայց դրա հետ միասին նրանում ցայտուն արտահայտված է մարդկային մտքի գործունեությունը ` ուղղորդված իր առջև դրված կոնկրետ նպատակի իրականացմանը : ԵՎ դրանում է կայանում շախմատային գիտելիքի արժեքը >>

Էմ . Լասկեր , աշխարհի երկրորդ չեմպիոն 1894-1921թթ,

մաթեմատիկական և փիլիսոփայական գիտությունների դոկտոր

Հանրակրթական դպրոցում արժեքների ձևավորումը հիմնականում իրականացվում է ուսուցման , յուրաքանչյուր ուսումնական առարկայի դասավանդման գործընթացում :

Որպես առարկա շախմատն ունի արժեքների ձևավորման մեծ ներուժ : Իսկ ինչ է արժեքը : Ձևակերպենք այն ընդհանրական մոտեցմամբ : Արժեքը ցանկացած օբյեկտ է , որը նշանակալից է սուբյեկտի համար : Նշենք նաև , որ առարկայի կամ երևույթի արժեքը պայամանավորված է նաև մյուսների ` դրան տված գնահատականով :

Արժեքը մեծ մասամբ պայմանավորվում է սուբյեկտի պահանջների բավարամամբ : Իր պահանջմունքների բավարարումը մարդ կարողանում է իրականացնել տարբեր կերպ և տարբեր ճանապարհով : ԵՎ այդ ճանապարհներից մեկը ընտրությունն է : Յուրաքանչյուր ընտրություն իրականացվում է `ելնելով զուտ արժեքաբանական մոտեցումներից , մարդն ընտրում է տվյալ ճանապարհը որովհետև այն մյուսներից նախընտրելի է , ավելի օգտակար է , ցանկալի է , դուրեկան է , գեղեցիկ է , լավն է և այլն , այսինքն ինչ-որ չափանիշներով ավելի բարձր է գնահատվում , ավելի արժեք ունի քան մույսները :

Շախմատ առարկայի ուսուցումը աշակերտի մոտ կարող է ձևավորել ընտուրթյուն կատարելու կարողականությունը , ընտրությունը որպես արժեք ընդունելու ունակությունը : Ճիշտ քայլի ընտրությունը , քայլերի հերթականության ճիշտ ընտրությունը , մեկ քայլի կարևորությունը որպես ընտրութոյւն : ԵՎ այդ ունակությունը աշակերտը կարող է կիրառել հատկապես բնագիտական առարկաներին վերաբերվող խնդիրների ժամանակ :

Իր առջև ծառացած բազմապիսի խնդիրների լուծման համար մարդը յուրաքանչյուր քայլափոխում փորձում է կատարել քայլեր , որոնց նախորդում է նպատակադրումը ` նպատակի ընդունումը : Այդ պատճառով նպատակադրումը կամ նպատակը կարևորագույն արժեք են Այն ծնվումէ < ինչ անել > հարցադրման արդյունքում : ԵՎ նախանշված նպատակների իրագործումը կատարվում է ոչ թե տարերայնորեն , այլ որոշակի սկզբունքների հաշվառումով ` <ինչու անել > և < ինչպես անել > հարցադրումների պատասխանը գտնելու մղումով :

Շախմատում դա կոչվում է պլան / ռազմավարություն և մարտավարություն / , հասկացողություն , որը դասավանդվում է շախմատ առարկայի ուաուցման ժամանակ / քողարկված և ոչ քողարկված / : Աշակերտի մոտ կարող է ձևավորվել պլանի կարևորությունը որպես արժեք : Ընդ որում աշակերտը պետք է ընկալի , որ նպատակը կախված է դիրքից ` իր և հակառակորդի : Որպես հիմք ստեխծիր լավ դիրք ,մի թույլ տուր որ հակառակորդը ստեղծի լավ դիրք և այդ երկու գործոններից կախված նպատակ դիր քո առջև և ներկայի և հեռանկարի համար :

Աշակերտի մոտ կարող է ձևավորվել գնահատման ունակություը : Ինչ անել , որպես նպատակ և ինչպես անել որպես տվյալ նպատակին հասնելու քայլերի ճիշտ ընտրություն: Ընդ որում տվյալ գործընթացը կատարվում է ոչ թե տարերայնորեն , այլ գիտակցորեն , առկա գիտելիքի սահմաններում :

Արժեքների հետ սերտ կապ ունեն համոզմունքները ` մարդու գիտելիքները , նրա գիտակցության մեջ խորապես արմատացած բարոյական սկզբունքները , աշխարհայացքը , իդիալները և այլ իմացական կառուցվածքներ , որոնց նա պարտավորված է զգում կյանքում , որովհետև համարում է ինքստինքյան հասկանալի և բնական :

Շախմատ առարկայի ուսուցման ժամանկ համոզմունքը որպես արժեք կարող է ձևավորվել աշակերտի մոտ : Գիտելիք ունեցող աշակերտը հասկանում է , որ ավելի <ուժեղ > է , համոզված է , որ տրամագիրը կլուծի , այսինքն իր առջև դրված խնդիրը կլուծի , որովհետև գիտելիք ունի : Այդ համոզմունքը աշակերտի մոտ կարող է ձևավորել խաղաղություն , վստահություն և հանգստություն , ելք որոնելու ունակություն , քանի որ գիտելիք ունի :

Մարդու համար կարևոր արժեք է հանդիսանում նյութական արժեքը , ինչ ունի մարդը `այսինքը նրա ունեցվածքը :

Շախմատ խաղի մեջ դա ցայտուն արտահայտվում է անգամ տերմինաբանության մեջ ` նյութական առավելություն , շահեկան փոխանակում , շահեկան դիրք , նյութական առավելության իրացում : Շախմատ առարկայի դասավանդման ժամանակ աշակերտը հասկանում է նյութականի կարևորությունը , որպես հաղթանակի հասնելու հիմնական ուղղի : Ընդ որում տարերայնորեն չպետք է ձեռք բերի նյութականը , այլ աշխատանքի արդյունքով ստեղծելով դիրք : ԵՎ աշակերտի մոտ կարող է ձևավորվել այն արժեքային համակարգը , որ դիրքն է հիմք հանդիսանում նյութի առավելությանը , և որն էլ հաղթանակի գրավականն է ` այսինք հաջողության չափանիշ է :

Շախմատ առարկայի ուսուցումը աշակերտի մոտ կարաղ է ձևավորել հոգևոր արժեքահամակարգ : Ինչպիսիք են օրինակ `գեղագիտական արժեքները և հոգևոր արժեքները :

Շախմատը ընկալվում է նաև որպես արվեստ ` ստեղծված գեղեցիկ դիրքերով , կատարված գեղեցիկ քայլերով , անսպասելի մտահաղացումներով , որոնք կարող են հիացմունք պատճառել , զարմանք առաջացնել և հաճելի լինել : Այդ արժեքները այսպես թե այնպես փոխանցվում են աշակերտներին :

Կարևոր հոգևոր արժաեքներ են բարոյական արժեքները : Դրանք կոչված են կարգավորելու մարդու վարքը , որոշելու մարդկային փողհարաբերությունների բնույթը :

Շախմատ առարկայի ուսուցումը կարող է բարոյական արժեքներ ձևավորել աշակերտների մոտ ` հարգանք հակառակորդի նկատմամբ և հաղթելու և պարտվելու ժամանակ : Շախմատ խաղը դա արդար խաղի չափանիշ է , հետևաբար արդարության չափանիշ է :

Այժմ փորձենք պատասխանել 2-րդ և 3-րդ հարցերին ` նշված արժեքահամակարգերի ազդեցությունը շախմատ առրկայի ուսուցման վրա և անհատի ձևավորման վրա :

Տվյալ հարցին պատասխանելու համար և հետազոտություն կատարելու համար շատ տարիներ են պետք , որպեսզի համեմատենք սերունդների մոտ դրական փոփոխությունը և իհարկե ապացուցենք որ դա շախմատ առարկայի ուսուցման արդյունքում է եղել :

2021թ-ի ձմռանը մասնակցեցի օնլայն միջազգային համժողովին , որտեղ քննարկում էին շախմատը կրթությունում թեման : Կազմակերպել էր տվյալ համաժողովը Հայաստանի շախամատի ակադեմիան և մանկավարժական համալսարանի շախմատի գիտահետազոտական ինստիտւտը : Ինձ հետաքրքրեց ռուսաստանի փորձը : Հարավային ուրալի քաղաքներից մեկում / քաղաքի անվանումը չեմ հիշում / ինչ –որ

դասարանում շախմատ էին անցել որպես առարկա տարական դասարանից , իսկ դպրոցի մնացած դասարաններում ` ոչ : Դպրոցը ավարտելու ժամանակ ձեռք բերված արդյունքները համեմատելուց առավելութոյւնը տրվել էր շախմատ առրկա անցած աշակերտներին :

Փորձենք հղում անել անցյալին ` շախմատ խաղի հազարամյա պատմությանը և ավելի իրական կպատկերացնենք նշված արժեհամակարգերի ազդեցությունը ուսումնական պրոցեսի /կրթության / և անհատի ձևավորման վրա :

Անցյալ դարի 70-ականներին Սովետական Միության կրթության բնագավառի աշխատողները նկատել էին , որ մտավոր աշխատանքով զբաղվող ճանարված մարդիկ ունեին նաև հետևյալ ընդհանրությունը` նրանք շախմատ էին խաղում և լավ էին խաղում :

Հայտնի մանկավարժ Վ . Սուխոմլինսկին գրել է ` <<…առանց շախմատի չեմ կարող պատկերացնել մտավոր ունակությունների և հիշողության դաստիրակումը… Շախմատը պետք է մտնի տարրական դպրոցի կյանքի մեջ , որպես մտավոր կուլտուրայի տարրերից մեկը >>

Սուխոմլինսկի Վ. Ա. Կրթության մասին

Մոսկվա . Գոստպոլիտիզդատ , 1973 , էջ 96

Այդ փաստերն էին պատճառը , որ 70- ականներին արդեն հարց առաջացավ շախմատը մտցնել դպրոց :

Մի հետաքրքիր փաստ միջին դարերից : Միջին դարերում շախմատը շատ էր տարածված արիստոկրատիայի շրջանակներում : Իսկ արիստոկրատիան ,այսպես թե այնպես , տվյալ ժամանակաշրջանի կրթված մասսան էր : Ասպետները որոնք ֆեոդալների ոչ առաջին տղաներն էին , քննությւոն էին հանձնում ասպետի տիտղոս ստանալու համար : Օրինակ պետք է կարողանայի լողալ / այսինք դա մարմնի ֆիզիկական զարգացման չափորոշիչ էր / : Բայց պետք է կարողանային նաև շախմատ խաղալ իմանալ և շախմատի քննություն էին հանձնում, որն էլ ասպետի մտավոր կարողունակության չափորոշիչն էր : Ալսինք ասպետի , որը ֆեոդալի տղան էր , կրթվածության չափորշիչներից մեկը շախմատ խաղալն էր : Հետևաբար հարյուրավոր տարիներ և եթե ոչ հազարավոր տարիներ ընդունել են ,որ շախմատ խաղը ինչ-որ առումով կրթվածության չափանիշ է և դրանից ձևավորված արժեհամակարգը դրական է ազդում ուսումնական պրոցեսի և անհատի ձևավորման վրա :